Diari Oficial de la Generalitat Valenciana


Sumari del DOGV 4667, del 12-01-2004 (2004/95)

RESOLUCIÓ d'11 de desembre de 2003, del conseller de Sanitat, per la qual prorroga 2 beques per a la formació i col·laboració en els projectes d'investigació de l'Escola Valenciana d'Estudis per a la Salut.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4667

Data del DOGV
:   12-01-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/95


Organisme emissor
:   Conselleria de Sanitat

Tipus de document
:   Resolució

RESOLUCIÓ d'11 de desembre de 2003, del conseller de Sanitat, per la qual prorroga 2 beques per a la formació i col·laboració en els projectes d'investigació de l'Escola Valenciana d'Estudis per a la Salut. [2004/X95]
  
1. Vist que, per l'Orde de 13 de desembre de 2002 de la Conselleria de Sanitat (publicada en el DOGV núm. 4.458, de 12 de març de 2003), es convocaren dos beques per a la formació i col·laboració en els projectes d'investigació de l'EVES i s'aprovaren les bases per a concedir-les.
  
2. Vist que les beques esmentades s'adjudicaren per una Resolució de 24 de juny de 2003 del conseller de Sanitat (DOGV núm. 4.561, de 7 d'agost de 2003) i per una Resolució de 7 de juliol de 2003 del conseller de Sanitat (DOGV núm. 4.568, de 19 d'agost de 2003), que vigeixen fins el 31 de desembre del mateix any, segons que preveu la base segona de l'annex II de la convocatòria.
  
3. Vist que el període d'aprofitament de la beca podrà prorrogar-se a l'exercici 2004 i fins a un màxim de 18 mesos, inclòs el període de pròrroga, sempre que hi haja consignació pressupostària en l'exercici 2004, segons que preveu la base segona de l'annex II de la convocatòria.
  
4. Vist que es considera imprescindible dotar de continuïtat els projectes que fa el personal becat i que no és aconsellable una interrupció en l'aprofitament de les beques, és procedent prorrogar el període de vigència de 2003 a l'any 2004.
  
En atenció de tots estos antecedents exposats i segons el que establix el Decret 108/1992, de 6 de juliol, del Govern Valencià, que regula la concessió de beques, resolc:
  
Prorrogar el període d'aprofitament de les beques de la convocatòria des de l'1 de gener de 2004 fins el 31 de desembre del mateix any. El termini de pròrroga és de 12 mesos per un import de deu mil huit-cents díhuit euros amb vint-i-quatre cèntims per a cada una de les dos beques concedides i esta quantitat queda condicionada a l'existència efectiva de consignació pressupostària suficient amb càrrec al programa pressupostari 411.40, Escola Valenciana d'Estudis per a la Salut, línia de subvenció T 0120000 de la Llei de Pressupostos de la Generalitat Valenciana.
  
La present resolució és definitiva en via administrativa i podrà interposar-s'hi potestativament recurs de reposició davant el mateix òrgan que l'ha dictada, en el termini d'un mes comptador des de l'endemà de la publicació, segons que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, segons que establixen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això sense perjudici que s'utilitze qualsevol altra via que es considere oportuna.